رامی حمد اللہ

رامی حمد اللہ  ایک فلسطینی سیاست دان اور معلم جو سنہ 2014ء سے فسطین کے وزیر اعظم ہیں۔ اور وہ نابلس کی النجاح قومی یونیورسٹی کے صدر بھی ہیں۔ 2 جون 2013ء کو فلسطینی صدر محمود عباس نے انہیں سلام فیاض کی جگہ تعینات کیا تھا۔ ان کی تقرری کو حماس نے قبول نہیں کیا کیونکہ ان سے فیصلے کی رائے نہیں لی گئی تھی۔ وہ الفتح نامی سیاسی جماعت کے رکن ہیں؛ تاہم بی بی سی نیوز کا کہنا ہے کہ وہ سیاسی طور پر آزاد ہیں۔ 20 جون 2013ء کو رامی حمداللہ نے اپنا استعٰفی بھجوا دیا جسے 20 جون کو صدر محمود عباس نے قبول کر لیا۔ اس کے چھ مہینے بعد صدر محمود عباس نے رامی حمد اللہ سے نئی حکومت بنانے کا پوچھا، جسے انہوں نے 19 ستمبر 2013ء کو قبول کر لیا۔ انہیں فلسطینی حکومت کی سربراہی کرنے کے لیے 2 جون 2014ء کو مقرر کیا گیا تھا۔

ابتدائی زندگی اور تعلیم 
رامی حمد اللہ فلسطین کے قصبے عنبتا میں 10 اگست 1958ء کو پیدا ہوئے۔ انہوں نے سنہ 1980ء میں اردن یونیورسٹی سے تعلیم حاصل کی اور سنہ 1982ء میں مانچسٹر یونیورسٹی سے ایم اے کیا۔ رامی حمد اللہ نے سنہ 1988ء میں لنکاسٹر یونیورسٹی سے لسانیات میں پی ایچ ڈی مکمل کیا۔

زندگی 
رامی حمد اللہ جو عموماً ابو الولید (ولید کا باپ، ان کا ایک متوفی بیٹے) کے نام سے جانے جاتے ہیں، النجاح قومی یونیورسٹی میں پروفیسر ہیں۔ اس یونیورسٹی میں انہیں سنہ 1982ء میں انگریزی کے معلم کے طور پر رکھا گیا تھا۔ انہیں یونیورسٹی کا صدر سنہ 1998ء میں مقرر کیا گیا تھا۔ اپنی 15 سالہ مدت کے دوران میں انہوں نے طلبہ و طالبات کی تعداد تین گنا کر دی جو اب 4 کیمپسوں میں 20 ہزار ہے۔ انہیں نے ایک 400 بیڈ والا ٹیچنگ ہسپتال بھی شروع کیا تھا۔ وہ فلسطین کے مرکزی الیکشن کمیشن کے سنہ 2002ء سے 2003ء تک سیکریٹری جنرل بھی رہے۔ وہ سنہ 2011ء میں کمیشن کے چیئرمین تھے 6 جون 2013ء کو وزیر اعظم کے طور پر عہدے کا حلف اٹھایا اور سلام فیاض کی جگہ لے لی۔ حلف اٹھانے کے صرف دو ہفتوں بعد ہی انہوں نے اپنا استعٰفی بھجوا دیا، انہوں نے کفایت شعاری سے متعلق معاشی پالیسی پر صدر محمود عباس سے اختلافات کی بنا پر اپریل میں اپنا عہدہ چھوڑا تھا۔ 23 جون 2013ء کو محمود نے رامی کا استعٰفی قبول کر لیا لیکن عبوری حکومت کے سربراہ کے طور انہیں رہنے دیا۔

رامی کے استعٰفی کے چھ ہفتوں بعد محمود نے ان سے نئی حکومت تشکیل کرنے کی پیش کش کی جسے انہوں نے 19 ستمبر 2013ء کو قبول کر لیا۔

23 مارچ 2018ء کو غزہ پٹی کے دورے کے موقع پر ان کے قافلے کے قریب ایک دھماکا ہوا جس کے نتیجہ میں 7 افراد معمولی زخمی ہوئے جبکہ وہ بال بال بچ گئے۔

نجی زندگی 
ان کے تینوں بچے، 11 سالہ جڑواں اور 9 سالہ بیٹا ایک کار حادثہ میں مارے گئے تھے۔

حوالہ جات 

1958ء کی پیدائشیں
بقید حیات شخصیات
فتح (تحریک) کے ارکان
ماہرین لسانیات
وزرائے اعظم دولت فلسطین
جامعہ اردن کے فضلا
فضلاء مانچسٹر یونیورسٹی
فلسطینی ماہرین تعلیم
عنبتا کی شخصیات
ویکی ڈیٹا سے مطابقت رکھنے والی مختصر تفصیل